
ΒΟΥΛΗ ΤΩΝ ΕΛΛΗΝΩΝ
ΜΑΝΟΣ Ν. ΚΟΝΣΟΛΑΣ
Βουλευτής Ν. Δωδεκανήσου - ΝΕΑ ΔΗΜΟΚΡΑΤΙΑ

Αθήνα, 25 Ιανουαρίου 2024
Α.Π.: 2810/25.1.2024

Ε Ρ Ω Τ Η Σ Η
Προς
Κύριο Υπουργό Υγείας

ΘΕΜΑ:  «Κάλυψη κενών θέσεων προσωπικού στο Νοσοκομείο Καρπάθου»

Κύριε Υπουργέ,

Το Νοσοκομείο Καρπάθου στεγάζεται σε ένα νέο και σύγχρονο κτίριο και αποτέλεσε διαχρονικό αίτημα και στόχο των κατοίκων του νησιού.
Η απρόσκοπτη λειτουργία του είναι κομβικής σημασίας, αφού η Κάρπαθος, γεωγραφικά, είναι απομονωμένη και απέχει 78 ναυτικά μίλια από τη Ρόδο.
Αντιλαμβάνεται, συνεπώς, κανείς ότι το νοσοκομείο του νησιού για την κατασκευή του οποίου καταβλήθηκε μεγάλη και πολυετής προσπάθεια, πρέπει να είναι στελεχωμένο και να προσφέρει υπηρεσίες στους πολίτες και στους επισκέπτες του νησιού αλλά και στους πολίτες και στους επισκέπτες της Κάσου.


Με βάση το οργανόγραμμα του γενικού νοσοκομείου  Καρπάθου «Άγιος Ιωάννης ο Καρπάθιος» , υπάρχουν κενές οργανικές θέσεις ιατρών στις ακόλουθες ειδικότητες:
- Διευθυντής Νεφρολογίας
-  Διευθυντής Παθολογίας
- Διευθυντής Ακτινοδιαγνωστικής
-  Επιμελητής Α΄ Παθολογίας
-  Επιμελητής Α΄ Καρδιολογίας
-  Επιμελητής Α΄ Παιδιατρικής
- Επιμελητής Α΄ Γυναικολογίας
-  Επιμελητής Α΄ Αναισθησιολογίας
-  Επιμελητής Α΄ Ιατρικής Βιοπαθολογίας
-  Επιμελητής Α΄ Οφθαλμολογίας
-  Επιμελητής Α΄ Ψυχιατρικής
-  Επιμελητής Α΄ Ουρολογίας

Με δεδομένο ότι προγραμματίζονται 6.500 προσλήψεις στο χώρο της δημόσιας υγείας, θα πρέπει να καλυφθούν οι κενές θέσεις ιατρικού προσωπικού στο οργανόγραμμα του νοσοκομείου Καρπάθου.


Κατόπιν των ανωτέρω
Ερωτάται ο Κύριος Υπουργός
1. Ποιος είναι ο προγραμματισμός για την κάλυψη των κενών θέσεων ιατρικού προσωπικού που προβλέπονται στο οργανόγραμμα του νοσοκομείου Καρπάθου, στις προκηρύξεις του 2024;

Ο Ερωτών Βουλευτής
Μάνος Κόνσολας
Βουλευτής Δωδεκανήσου

